146 
Somre, der vare forløbne siden Sønnens Fødsel for tretten Aar 
siden. Da han senere gjentog Opramsningen, uden at han 
satte den i Forbindelse med Tal, viste det sig, at han kom til 
samme Resultat. 
Angmagsalikerne ere meget opvakte. De forstode godt at 
benytte de Ting, som de kom i Besiddelse af, f. Ex. Gods, der 
påa Havet kom drivende til dem. Jeg skal i den Retning nævne, 
at de anvendte Boltemufferne paa et stort Messingbeslag, der 
sad paa et Fartøj, som Aaret forud var fundet knust i Isen, 
til Beslag for at holde Fuglepilene paa deres Plads. De forstode 
fortrinlig at anvende og økonomisere med Jern. Smaa Stumper, 
der ikke kunde bruges til Knivblade, nittedes til andre Jern- 
stumper for at kunne skæftes. De kjendte derimod ikke til at 
opvarme Jernet for at kunne bearbejde det. Af Ting, der fra 
Havet ere drevne ind til Angmagsalik, skal jeg endnu kun 
nævne et Bambusrør, hvoraf der lavedes nydelige, smukt ud- 
styrede Bægere. Meget hurtigt vidste Folkene at kunne anvende 
paa hensigtsmæssig Maade de Ting, som de ved vor Nær- 
værelse for første Gang kom i Besiddelse af, som Tin, Bly og 
Blik m. m. | 
De opfattede meget hurtigt og havde stor Interesse for alt, 
hvad vi viste dem. Naar vi f. Ex. viste dem et Kaart over Kyst- 
strækninger, hvor de havde været, fattede de det strax og vare 
ivrige efter at vise og forklare det for Andre. Det er allerede 
tidligere nævnt, at de opfattede Kaarttegningen saa godt, at de 
selv kunde tegne fortrinlige Kaart til os. De havde stor Inter- 
esse for de Billeder, vi viste dem, og forstode dem gjerne strax. 
Naar de saae Tegninger af Dyr, som de kjendte, vare de øje- 
blikkelig paa det rene med, hvad det var for Dyr. 
Som Tegn paa Angmagsalikernes Snille skal jeg nævne, at 
de foruden at forsyne os med fortrinlige Modeller af Konebaade, 
Kajak'er, Slæder og Fangevaaben m. m., endog kom til os med 
store Modeller af Vandkar, hvoraf et var forsynet med Sugerør. 
Manden, som havde forfærdiget dette, sagde nemlig til os, at 
